**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.03.2018, ora 8.00 – 21.03.2018, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 21.03.2018, ora 7.00**

**RÂURI**

Debitele au fost, în general, în scădere, exceptând cursurile inferioare ale râurilor: Crișul Alb, Mureș, Bega, Timiș, Bârzava, Jiu, Ialomița și Prut, unde au fost în creștere prin propagare. Pe râurile din Dobrogea, debitele au fost în creștere ușoară datorită precipitațiilor lichide prognozate și cedării apei din stratul de zăpadă.

Se situează peste:

- **COTA DE PERICOL** râul Crasna – Domăneşti (550+19)-jud.SM (sector îndiguit);

- **COTELE DE INUNDAŢIE** râurile la stațiile hidrometrice: Tur – Micula (310+8)-jud.SM, Crasna – Berveni (590+60)-SM, (sectoare îndiguite);

- **COTELE DE ATENȚIE** râurile la stațiile hidrometrice Barcău – Balc (400+12)-jud.BH, Marghita (250+16)-jud.BH și Sălard (510+36)-jud.BH, Olt –Hoghiz (300+34)- jud.BV, Urlui – Furculești (150+18)- jud.TR, Bega Veche – Pischia (100+18 )-jud.TM.

Formaţiunile de gheaţă (gheaţă la maluri, năboi) prezente pe unele râuri din estul și centrul țării au fost în extindere şi intensifcare.

Debitele se situează, în general, la valori peste mediile lunare multianuale, exceptând afluenţii Bârladului, care se situează la valori cuprinse între 30% şi 60% din acestea.

Este în vigoare **AVERTIZAREA HIDROLOGICĂ nr. 15** din 19.03.2018.

Debitele vor fi, în general, scădere, exceptând cursul inferior al Mureșului, unde vor fi în creștere prin propagare și râurile din Dobrogea, unde vor fi în creștere ușoară ca urmare a precipitațiilor lichide prognozate și cedării apei din stratul de zăpadă.

Sunt posibile creşteri de niveluri și debite, ca urmare a precipitațiilor prognozate și cedării apei din stratul de zăpadă și pe unele râuri mici din jumătatea de sud a țării.

Se vor situa peste:

- **COTELE DE INUNDAŢIE** râurile la stațiile hidrometrice: Tur – Micula (310+10)-jud.SM (sector îndiguit), Crasna – Domăneşti (500+20)-jud.SM (sector îndiguit) și Berveni (590+30)-SM (sector îndiguit);

- **COTELE DE ATENȚIE** râurile la stațiile hidrometrice: Barcău - Sălard (510)-jud.BH, Urlui – Furculești (150)- jud.TR.

Formaţiunile de gheaţă (gheaţă la maluri, năboi) prezente pe unele râuri din estul și centrul țării vor fi în extindere şi intensifcare.

Se va extinde curgerea de năboi pe majoritatea râurilor.

**DUNĂRE**

Debitul la intrarea în ţară (secţiunea Baziaş), în intervalul 20.03.2018 – 21.03.2018, a fost în creştere, având valoarea de 10300 m3/s, peste media multianuală a lunii martie (6700 m3/s).

În aval de Porţile de Fier debitele au fost în scădere la Gruia și în creștere pe sectorul Calafat – Tulcea.

Nivelurile se situează peste:

- FAZA a II-a DE APĂRAREla staţiile hidrometrice: Calafat (600+26) – jud. DJ, Bechet (600+40) – jud. DJ și Tr. Măgurele (550+3) – jud. TR;

- FAZA I DE APĂRARE la staţiile hidrometrice: Corabia (500+12) – jud. OT, Gruia (610+66) – jud. MH, Zimnicea (530+55) – jud. TR, Olteniţa (550+7) – jud. CL, Feteşti (565+21) – jud. IL, Cernavodă (500+33)– jud. CT, Hârşova (580+11) – jud. CT, Isaccea (380+39) – jud. TL și Tulcea (320+25) jud. TL.

Este în vigoare **ATENŢIONAREA HIDROLOGICĂ nr. 12** din 16.03.2018.

Debitul la intrarea în ţară (secţiunea Baziaş) va fi în creştere (10700 m3/s).

În aval de Porţile de Fier debitele vor fi în scădere pe sectorul Gruia – Calafat şi în creştere pe sectorul Bechet – Tulcea.

Nivelurile se vor situa peste:

- FAZA a II-a DE APĂRAREla staţiile hidrometrice: Calafat– jud. DJ, Bechet– jud. DJ, și Tr. Măgurele– jud. TR;

- FAZA I DE APĂRARE la staţiile hidrometrice: Corabia – jud. OT, Gruia– jud. MH, Zimnicea– jud. TR, Olteniţa– jud. CL, Feteşti– jud. IL, Cernavodă– jud. CT, Hârşova– jud. CT, Isaccea– jud. TL și Tulcea jud. TL.

Se menţineîn vigoare **ATENŢIONAREA HIDROLOGICĂ nr. 12** din 16.03.2018.

**Se situează în faza I de apărare următoarele sectoare de dig:**

- Călmățui-Gropeni-Chișcani (comp. 1, 2), B.D.S. și Vărsătura din I.M.B. – jud. Brăila;

- Bujoru – Pietroșani, Zimnicea – Năsturelu – jud. Teleorman;

- Ciobanu - Gârliciu (km 19+150, km 21+950 km 25+450), Hârșova – Ciobanu (C7 km 2 +500, C6 km 13+950), Oltina , Topalu II , Topalu I, Dunărea (pr.Dunărea), Ostrov – jud. Constanța;

- Bădălan – jud. Galați;

- Ostrov-Peceneaga, Peceneaga-Turcoaia, 23 August-Grindu, Grindu-Canton km 30, Tulcea-Nufăru, Pardina, Crișan, Sf. Gheorghe, loc. Mahmudia, loc. Măcin, Periprava, loc.Chilia Veche - jud. Tulcea.

**Se situează în faza a II-a de apărare următoarele sectoare de dig:**

- Municipiu, Călmățui-Gropeni-Chișcani (comp. 3), Noianu-Chișcani, Băndoiu, Bălaia, Maicanu, Marasu, Filipoiu, Lungulețu, Titcov și Gemenele din I.M.B. – jud. Brăila;

- Gârliciu-Daeni, Măcin- Iglița – Carcaliu, Smârdan-23 August-II, Smârdan-23 August-I, Canton km 30-Ciulinet, Ciulinet-Isaccea , T.Vladimirescu, Gorgova, R3, loc. Smârdan, loc. Nufăru-Victoria – jud. Tulcea.

**Se situează în faza a III-a de apărare următoarele sectoare de dig:**

- R4, Șosea Măcin-Smârdan - jud. Tulcea.

**2.** **Situaţia meteorologică în intervalul 20.03.2018, ora 8.00 – 21.03.2018, ora 6.00**

**ÎN ŢARĂ**

Vremea a fost deosebit de rece, cu mențiunea că în sudul țării valorile termice diurne au fost mai ridicate decât în intervalul anterior, iar în centru și nord-vest, în general, mai coborâte. Temperaturile maxime s-au încadrat între -5 grade la Cotnari și 7 grade la Târgu Jiu și Drobeta Turnu Severin. În regiunile intracarpatice, nebulozitatea a fost persistentă, în timp ce, în rest, cerul a prezentat înnorări temporare. A nins slab pe arii extinse în Muntenia, Maramureș, în cea mai mare parte a Moldovei, local în Transilvania și pe arii restrânse în Crișana și Banat. În Dobrogea, precipitațiile au fost mixte și pe arii restrânse s-a depus polei, iar cantitățile de apă au depășit 10...15 l/mp. În județele Mureș și Cluj, în cursul nopții, trecător s-a semnalat burniță cu depuneri de polei. Vântul a suflat slab și moderat cu unele intensificări în sud-estul teritoriului și pe crestele montane, în special ale Carpaților Orientali, unde vitezele au depășit 70...80 km/h, spulberând zăpada. Era strat de zăpadă la munte, cu grosimi în platformele stațiilor meteorologice de până la 245 cm în Masivul Făgăraș (Bâlea Lac), în Moldova - până la 29 cm, în partea continetală a Dobrogei, până la 20 cm, în Marmureș, până la 17 cm, în Muntenia până la 12 cm și pe arii mai restrânse în celelalte regiuni, în general sub 8 cm. La ora 06.00, valorile termice erau cuprinse între -10 grade la Focșani și Tecuci și 1 grad la Bechet, Calafat și Drobeta Turnu Severin. Spre sfârșitul intervalului,  în regiunile sudice, izolat s-a semnalat ceață.

***OBSERVAȚII: începând de ieri, de la ora 06.00, au fost în vigoare 8 mesaje de atenționare - cod galben - pentru fenomene meteorologice periculoase imediate, emise după cum urmează: 4 de SRPV Sibiu, 2 de SRPV Cluj, 1 de CNPM și 1 de SRPV Bacău.***

**LA BUCUREŞTI**

Valorile termice diurne au fost mai ridicate decât în intervalul precedent, dar vremea a continuat să fie deosebit de rece. Până spre după-amiază, cerul a fost noros și a nins slab dar continuu, apoi a devenit variabil. Stratul de zăpadă măsurat aseară la ora 20.00, era de până la 11 cm. Vântul a suflat slab și moderat. Temperatura maximă, a fost de 1 grad la Afumați și 2 grade la Filaret și Băneasa, iar la ora 06.00 se înregistrau -5 grade la Afumați și Băneasa și -3 grade la Filaret.

**3. Prognoza meteorologică în intervalul 21.03.2018, ora 8.00 – 22.03.2018, ora 8.00**

**ÎN ŢARĂ**

**Vremea se va menține deosebit de rece.** Cerul, mai mult noros ziua, se va degaja, treptat, noaptea, în jumătatea de nord a țării. Vor fi precipitații, mai ales în prima parte a intervalului, predominant sub formă de ninsoare în Banat, Transilvania, cea mai mare parte a Moldovei, local în Crișana și izolat în Maramureș și mixte î**n Oltenia, Muntenia și Dobrogea**, unde, **pe spații mic,i se va forma polei**. În jumătatea de sud a teritoriului, izolat, cantitățile de apă vor depăși 10...15 l/mp. Vântul va sufla slab și moderat, cu unele intensificări în nord-vestul țării și pe arii restrânse în celelalte regiuni. Temperaturile maxime vor fi cuprinse între -2 și 4 grade, mai ridicate pe litoral până spre 6 grade, iar cele minime se vor situa, în general, între -11 și -1 grad, cu cele mai scăzute valori în Maramureș. Izolat, dimineața și noaptea, va fi ceață.

**LA BUCUREŞTI**

**Vremea se va menține deosebit de rece.** Cerul va fi mai mult noros și temporar vor fi precipitații predominant sub formă de lapoviță și ninsoare. Vor fi condiții de polei sau ghețuș și este posibil să se depună strat de zăpadă de 2...5 cm. Vântul va sufla în general moderat, cu viteze de până la 35...45 km/h. Temperatura maximă se va situa în jurul valorii de 1 grad. Temperatura maximă se va situa în jurul valorii de 1 grad, iar cea minimă va fi de -3...-2 grade.

**4.** **Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 20.03.2018, ora 20.00 – 21.03.2018, ora 20.00**

|  |  |  |  |  |
| --- | --- | --- | --- | --- |
|  | **PESTE 1.800 m** | | **SUB 1.800 m** | |
| **FĂGĂRAŞ** | **RISC ÎNSEMNAT (3)** |  | **RISC MODERAT (2)** |  |
| **BUCEGI** | **RISC ÎNSEMNAT (3)** |  | **RISC MODERAT (2)** |  |

**Starea vremii şi evoluţia stratului de zăpadă în ultimele 24 de ore:**

Vremea a continuat să se răcească şi a fost în general închisă. Cerul a fost mai mult noros şi local s-au semnalat ninsori moderate. Vântul a suflat slab şi moderat, cu intensificări pe creste, unde au atins la rafală viteze de 60-80 km/h, viscolind zăpada. Local în zona înaltă s-a semnalat ceață asociată şi cu depuneri de chiciură. Stratul de zăpadă a scăzut uşor cu 1-2 cm pe creste şi a crescut la altitudini mai joase cu 2-4 cm.

La ora 14.00, stratul de zăpadă măsura 245 cm la Bâlea-Lac, 206 cm la Vf. Omu, 51 cm la Sinaia, 8 cm la Predeal şi 7 cm la Fundata.

**Evoluţia vremii în intervalul 20.03.2018, ora 20 – 21.03.2018, ora 20.00:**

Vremea va fi rece. Cerul va fi mai mult noros şi local va ninge slab. Vântul va sufla slab şi moderat, cu intensificări locale de 50-70 km/h în zona înaltă, din sector vestic în cursul acestei seri şi din sector sudic mâine, viscolind şi spulberând zăpada. Local se va semnala ceaţă asociată şi cu depunere chiciură.

**Peste 1800 m:** temperaturi minime: -13 la -10 gr.C; temperaturi maxime: -7 la -4 gr.C

**Sub 1800 m:** temperaturi minime: -10 la -7 gr.C; temperaturi maxime: -4 la -1 gr.C

**STABILITATEA şi EVOLUŢIA STRATULUI de ZĂPADĂ:**

**La altitudini de peste 1800 m: RISC ÎNSEMNAT (3)**: Stratul este instabil în partea superioară, unde regăsim zăpada relativ recent căzută, ce atinge pe alocuri 30-40 cm grosime, şi plăci de vânt, mai ales pe versanţii nordici şi estici. La 60-70 cm profunzime în strat există o zonă de cristale cupă care se poate constitui în plan de alunecare pentru zăpadă de deasupra, în condiţii de supraîncărcări mari(grupuri de turişti). Pe majoritatea pantelor suficient de înclinate, declanşarea avalanşelor este posibilă la supraîncărcări slabe, cu angrenarea stratului instabil din partea superioară, care în cazuri izolate poate discloca volume mai mari din straturile mai profunde. Cu totul izolat sunt posibile şi declanşări spontane de avalanşe.

**La altitudini mai mici de 1800 m: RISC MODERAT (2)**: Stratul anterior umezit, a îngheţat în mare parte odată cu răcirea vremii şi s-a mai compactat. În etajul altitudinal 1600 -1800 m însă, zăpada are dimensiuni mai importante, iar pe anumite pante înclinate stratul este mediu stabilizat. Declanşările de avalanşe sunt posibile acolo, prin supraîncărcarea stratului cu turişti, dar nu vor angrena volume importante de zăpadă.

***LEGENDA:***

|  |  |  |
| --- | --- | --- |
| **Gradul de risc** | **Stabilitatea stratului de zăpadă** | **Probabilitatea de declanşare a avalanşelor** |
| **5-foarte**  **mare** | Instabilitatea stratului de zăpadă este generalizată. | Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni. |
| **4-mare** | Stratul de zăpadă este puţin stabilizat pe majoritatea pantelor suficient de înclinate\*. | Declanşarea avalanşelor este probabilă chiar şi printr-o slabă supraîncarcare\*\*, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari. |
| **3-însemnat** | Pe numeroase pante suficient de înclinate\*, stratul de zăpadă este mediu sau puţin stabilizat. | Declanşarea avalanşelor este posibilă chiar în condiţiile unei slabe supraîncărcări\*\*, mai ales pe pantele descrise în buletin. În anumite situaţii sunt posibile unele declanşări spontane de avalanşe medii şi câteodată chiar mari. |
| **2-moderat** | Pe anumite pante suficient de înclinate\*, stratul de zăpadă este mediu stabilizat; în rest este stabil**.** | Declanşările de avalanşe sunt posibile mai ales la supraîncărcări mari\*\* şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare. |
| **1-redus** | Stratul de zăpadă este în general stabilizat pe majoritatea pantelor. | Declanşarea avalanşelor este posibilă doar izolat pe pantele foarte înclinate şi în cazul unei supraîncărcări mari\*\*. Spontan se pot produce doar curgeri sau avalanşe de mici dimensiuni. |

***II. CALITATEA APELOR***

***Administrația Națională Apele Române*** revine cu informații suplimentare referitor la fenomenul de poluare produs la data de 27.02.2018, pe pârâul Castelu, județul Constanța, menționând că, în perioada 17.03 -19.03.2018, s-au executat următoarele lucrări, în vederea limitării poluării și ecologizării zonei, astfel:

* 17.03.2018 - S-au montat 12 ml. baraje absorbante, s-au folosit 70 kg. absorbant și 30 batiste absorbante. S-a utilizat un Skimmer pentru colectarea țițeiului și s-au curățat malurile pârâului Castelu pe o lungime de 40 ml;
* 18.03.2018 - S-a monitorizat amplasamentul pe perioada avertizată cu cod portocaliu de vânt puternic și precipitații mixte;
* 19.03.2018 – S-au montat 12 ml. baraje absorbante, s-au folosit 80 kg. absorbant și 20 batiste absorbante. S-a utilizat un Skimmer pentru colectarea titeiului. S-au transportat două camioane cu deșeuri solide, provenite de la remedierea solului.

Zona este monitorizată în permanență. Vom reveni cu informatii.

***Administrația Națională Apele Române și Comisariatul Județean Argeș din cadrul G.N.M.*** informează despre producerea, la data de 20.03.2018, ora 15.15, unei poluări accidentale cu 60 de litri țiței și 70 de litri apă sărată, din cauza coroziunii unei conducte de transport aparținând OMV Petrom SA, Poiana Lacului, pe traseul sonda 3066-modul P23 Cocu. A fost afectată o suprafață de cca 15 mp rigola betonată mal r.Cotmeana și au apărut irizații pe cca 1000 m.l curs de apă r.Cotmeana. Nu s-a înregistrat mortalitate piscicolă. Măsuri întreprinse: a fost depistată conducta avariată și s-a izolat zona iar la ora 16.00 s-a remediat avaria. S-au amplasat pe secțiunea afectata a r.Cotmeana, 3 baraje de retinere. Au gost prelevate probe pentru efectuarea analizelor de laborator.

***III. CALITATEA MEDIULUI***

1. **În domeniul aerului**

Nu s-au semnalat evenimente deosebite.

**2. În domeniul solului şi vegetaţiei**

Nu s-au semnalat evenimente deosebite.

**3. În domeniul supravegherii radioactivităţii mediului**

Nu s-au semnalat evenimente deosebite.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE